SUPER รายได้เพิ่ม-บุ๊กพิเศษ หนุนกำไรไตรมาส 1 โต 20% มาที่ 860 ลบ.
SUPER รายได้เพิ่ม-บุ๊กพิเศษ หนุนกำไรไตรมาส 1 โต 20% มาที่ 860 ลบ. จากปีก่อนกำไร 719 ลบ.
11 พ.ค. 2564

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทมีรายได้จากโครงการพลังงานแสงอาทิตย์ในประเทศไทยมีจำนวน 1,298.80 ล้านบาท เพิ่มขึ้นจากรอบระยะเวลาเดียวกันของปี ก่อนเป็นจำนวน 15.71 ล้านบาท โดยมีสาเหตุหลักมาจากในไตรมาส 1/2564 ค่าความเข้มของแสงมีอัตราที่เพิ่มขึ้นเมื่อเทียบกับรอบระยะเวลาเดียวกันของปีก่อน
อย่างไรก็ตาม ผลกระทบจากการนํามาตรฐานการบัญชีฉบับที่ 15 เรื่องรายได้จากสัญญาที่ทำกับลูกค้ามาปฏิบัติใช้ ส่งผลให้บริษัทต้องรับรู้ รายได้ในไตรมาสที่ 1/2564 ลดลง 29.31 ล้านบาท ซึ่งบริษัทจะกลับมารับรู้รายได้ดังกล่าวในไตรมาสที่ 4/2564
ขณะที่รายได้จากโครงการพลังงานแสงอาทิตย์ในประเทศเวียดนาม มีจำนวน 703.49 ล้านบาท เพิ่มขึ้นจากรอบระยะเวลาเดียวกันของปี ก่อน จำนวน 485.04 ล้านบาท ส่วนใหญ่เกิดจากบริษัทมีการรับรู้รายได้จากการขายไฟฟ้า เต็มจำนวนของโครงการใหม่ 3 โครงการ กําลังการผลิตรวม 550 เมกะวัตต์ ที่ได้เริ่มจําหน่ายไฟในเชิงพาณิชย์ (COD) ในช่วงสัปดาห์สุดท้ายของปี 2563
ด้านรายได้จากโครงการโรงไฟฟ้าพลังงานความร้อนจากขยะเพิ่มขึ้นจำนวน 75.31 ล้านบาท ซึ่งส่วนใหญ่เกิดการรับรู้รายได้ของโครงการโรงไฟฟ้าพลังงานความร้อนจากขยะชุมชน ของบริษัท ซุปเปอร์เอิร์ธ เอนเนอร์ยี 6 จํากัด (SEE6) ซึ่งได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาค จำนวน 9.0 เมกกะวัตต์ เมื่อวันที่ 30 เมษายน 2563
ขณะเดียวกัน บริษัทมีรายได้อื่นจำนวน 99.87 ล้านบาท เพิ่มขึ้นจำนวน 86.45 ล้านบาท หรือเพิ่มขึ้น 644.55% เมื่อเทียบกับรอบ ระยะเวลาเดียวกันของปีก่อน โดยมีสาเหตุหลักมาจากบริษัทย่อยได้รับเงินค่าสินไหมทดแทนจากเหตุการณ์น้ำท่วมเมื่อเดือนตุลาคม 2563 จำนวน 80 ล้านบาท ทั้งนี้บริษัทยังคงอยู่ระหว่างดำเนินการกับบริษัทผู้ทําประกันเพื่อพิจารณาค่าสินไหมทดแทนในส่วนที่อาจจะได้รับเพิ่มเติม